ai4bharat/Pralekha huggingface dataset:
വാര്ത്താവിതരണ പ്രക്ഷേപണ മന്ത്രാലയം
51-ാമത് രാജ്യാന്തര ഇന്ത്യന് ചലച്ചിത്ര മേളയുടെ ഡെലിഗേറ്റ് രജിസ്ട്രേഷൻ തുടങ്ങി
 ഡെലിഗേറ്റ് രജിസ്ട്രേഷൻ 2020 നവംബർ 17 മുതൽ ആരംഭിച്ചു. ഇനിപ്പറയുന്ന പണമടച്ചുള്ള വിഭാഗങ്ങൾക്കായാണ് രജിസ്ട്രേഷൻ:
1. സിനിമ പ്രേമികളായ ഡെലിഗേറ്റ്: 1000 രൂപയും നികുതിയും
2. പ്രൊഫഷണൽ ഡെലിഗേറ്റ്: 1000 രൂപയും നികുതിയും
താഴെപ്പറയുന്ന യുആർഎൽ വഴി രജിസ്ട്രേഷൻ നടത്താം: https://iffigoa.org/
കോവിഡ് 19 പകർച്ചവ്യാധിമൂലം പ്രതിനിധികളെ പരിമിതമാക്കിയതിനാൽ ആദ്യം രജിസ്റ്റർ ചെയ്യുന്നവർക്ക് മുൻഗണന.
വിദ്യാഭ്യാസ മന്ത്രാലയം
രാജ്യത്തെ വിവിധ ജവഹർ നവോദയ വിദ്യാലയങ്ങളിലായി കുടുങ്ങിപ്പോയ എല്ലാ വിദ്യാർഥികളെയും സുരക്ഷിതമായി സ്വദേശങ്ങളിലേക്ക് മടക്കിയയച്ചതായി കേന്ദ്രമാനവവിഭവശേഷി വികസന മന്ത്രി
ലോക് ഡൗണിനെത്തുടർന്ന് രാജ്യത്തെ 173 ജവാഹർ നവോദയ വിദ്യാലയങ്ങളിലായി കഴിഞ്ഞിരുന്ന മൂവായിരത്തിലേറെ വിദ്യാർഥികളെ, സുരക്ഷിതമായി സ്വദേശത്തു എത്തിച്ചതായി കേന്ദ്രമാനവവിഭവശേഷി വികസന മന്ത്രി ശ്രീ രമേഷ് പൊഖ്രിയാല് നിഷാങ്ക്. നടപടികൾ നവോദയ വിദ്യാലയ സമിതി ഈ മാസം 15 ഓടെ വിജയകരമായി പൂർത്തീകരിച്ചതായും കേന്ദ്രമന്ത്രി അറിയിച്ചു.
രാജ്യത്തെ വിവിധ സംസ്ഥാന-കേന്ദ്രഭരണ പ്രദേശങ്ങളിലെ 661 അംഗീകൃത JNV കളിലായി 2.60 ലക്ഷത്തിലേറെ വിദ്യാർഥികൾക്കാണ്, ഗുണമേന്മയുള്ള, സൗജന്യ വിദ്യാഭ്യാസം നൽകിവരുന്നത്.
കോവിഡ് മഹാമാരിയുടെ പശ്ചാത്തലത്തിൽ വേനൽക്കാലാവധികൾ നേരത്തെ നല്കാൻ നവോദയ വിദ്യാലയ സമിതി തീരുമാനിച്ചിരുന്നു. ഇതിന്റെ ഭാഗമായി മാർച്ച് 21 നു വിദ്യാലയങ്ങൾ അടയ്ക്കുകയും ചെയ്തു.
ലോക്ഡൗൺ പ്രാബല്യത്തിൽ വരുന്നതിനു മുൻപ് ഭൂരിഭാഗം കുട്ടികൾ വീടുകളിൽ എത്തിയിരുന്നെങ്കിലും, ചിലർക്ക് അത് സാധിക്കാതെ വരികയായിരുന്നു. "മൈഗ്രെഷൻ പദ്ധതി" ക്ക് കീഴിൽ 173 JNV കളിലായി കഴിഞ്ഞിരുന്ന 3169 വിദ്യാർഥികളും, JEE മെയിൻസ് പരിശീലനത്തിനായി പുണെയിലെ സെന്റർ ഫോർ എക്സെലൻസിൽ എത്തിയ 12 വിദ്യാർത്ഥികളുമാണ് ലോക്ഡൗണിനെത്തുടർന്ന് കുടുങ്ങിപ്പോയത്.
രാജ്യത്തെ വിവിധ JNV കളിൽ കുടുങ്ങിയ വിദ്യാർഥികളെ നാട്ടിലെത്തിക്കുന്നതിനുള്ള നടപടികൾ ഈ മാസം 9 വരെ തുടർന്നിരുന്നു. വിദ്യാർത്ഥികളുടെ അവസാനസംഘം ഈ മാസം 15 ന് മധ്യപ്രദേശിലെ ജബുവ  യിൽ എത്തിയതോടെയാണ് നടപടികൾക്ക് അവസാനമായത്.
ഹരിയാനയിലെ കർണാലിലെ JNV യിൽ നിന്ന്, തിരുവനന്തപുരത്തെ JNV ലേക്ക് നടന്ന യാത്രയാണ് ഇക്കൂട്ടത്തിൽ ഏറ്റവും ദൈർഘ്യമേറിയത്. ഏഴു സംസ്ഥാനങ്ങളിലൂടെ, 3060 കി.മി. ദൂരം യാത്ര ചെയ്താണ്, വിദ്യാർഥികൾ അവരുടെ നാട്ടിലെത്തിയത്.
വിദ്യാർത്ഥികളുടെ യാത്രാപുരോഗതി നവോദയ വിദ്യാലയ സമിതിയും MHRDയും ദിവസേനെ വിലയിരുത്തിയിരുന്നു.
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ് ചികിത്സയിൽ ഉള്ളവരുടെ എണ്ണം തുടർച്ചയായി കുറയുന്നു: ആകെ രോഗികളുടെ മൂന്ന് ശതമാനത്തിൽ താഴെ  മാത്രം പേർ നിലവിൽ ചികിത്സയിൽ
രാജ്യത്ത് ഇന്ന് കോവിഡ് ചികിത്സയിൽ ഉള്ളവരുടെ എണ്ണം 2,89,240 ആയി കുറഞ്ഞു. ആകെ രോഗികളുടെ എണ്ണത്തിന്റെ 2.86 ശതമാനം മാത്രമാണ് നിലവിൽ ചികിത്സയിൽ ഉള്ളവർ. 26 സംസ്ഥാനങ്ങൾ/കേന്ദ്ര ഭരണ പ്രദേശങ്ങളിൽ പതിനായിരത്തിൽ താഴെ പേർ മാത്രം ചികിത്സയിൽ.
കഴിഞ്ഞ 24 മണിക്കൂറിൽ 23,950 പേർക്ക് പുതുതായി രോഗം റിപ്പോർട്ട് ചെയ്തു. അതേസമയം, ഇതേ കാലയളവിൽ 26,895 പേർ രോഗമുക്തരായി.
ആകെ പരിശോധനകളുടെ എണ്ണം 16.5 കോടിയോട്  അടുക്കുന്നു. പ്രതിദിനം ഒരു ദശലക്ഷം പരിശോധനകൾ എന്ന പ്രതിബദ്ധതയുടെ ഭാഗമായി കഴിഞ്ഞ 24 മണിക്കൂറിൽ 10,98,164 സാംപിളുകൾ പരിശോധിച്ചു. രാജ്യത്തെ കോവിഡ് പരിശോധന ശേഷി 15 ലക്ഷം കവിഞ്ഞു. രാജ്യമെമ്പാടും 2,276 പരിശോധന കേന്ദ്രങ്ങൾ പ്രവർത്തന സജ്ജമാണ്.
ദേശീയതലത്തിൽ ദശലക്ഷം പേരിലെ പരിശോധന 1,19,035 ആയി. 23 സംസ്ഥാനങ്ങൾ/കേന്ദ്രഭരണ പ്രദേശങ്ങളിൽ ഇത് ദേശീയ ശരാശരിയേക്കാൾ കൂടുതലാണ്.
ആകെ രോഗമുക്തരുടെ എണ്ണം 9,663,382 ആയി. രോഗമുക്തി നിരക്ക് 95.69 ശതമാനമായി വർദ്ധിച്ചു.
പുതുതായി രോഗമുക്തരായവരുടെ 75.87% വും പത്ത് സംസ്ഥാനങ്ങൾ/കേന്ദ്രഭരണ പ്രദേശങ്ങളില് ആണ്. 5057 പേർ രോഗ മുക്തരായ കേരളമാണ് കഴിഞ്ഞ 24 മണിക്കൂറിൽ രോഗമുക്തി നേടിയവരുടെ എണ്ണത്തിൽ മുന്നിൽ. മഹാരാഷ്ട്രയില് 4,122 പേരും, പശ്ചിമബംഗാളിൽ 2,270 പേരും രോഗ മുക്തരായി
പുതിയ രോഗബാധിതരുടെ 77.34% പത്ത് സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് – 6049 പേര്. മഹാരാഷ്ട്രയിൽ 3,106 പേര്ക്കും ഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ രാജ്യത്ത് 333 പേരാണ് കോവിഡ് ബാധിച്ച് മരിച്ചത്. ഇതില് 75.38% പത്ത് സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. ഏറ്റവും കൂടുതൽ മരണം റിപ്പോർട്ട് ചെയ്തത് മഹാരാഷ്ട്രയിലാണ് -75 പേർ. പശ്ചിമബംഗാളിൽ 38 ഉം, കേരളത്തിൽ 27 പേരും മരിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ പുത്തണ്ട് ആശംസകൾ
പ്രധാനമന്ത്രി ശ്രീ നരേന്ദ്ര മോദി പുത്തണ്ട് വേളയിൽ തമിഴ്നാട്ടിലും ലോകമെമ്പാടുമുള്ള തമിഴ് സഹോദരിമാർക്കും സഹോദരങ്ങൾക്കും ആശംസകൾ അറിയിച്ചു.
ഒരു ട്വീറ്റിൽ ശ്രീ മോദി പറഞ്ഞു: “തമിഴ് സംസ്കാരത്തിന്റെ മഹത്വം തുടർന്നും തിളങ്ങട്ടെ. സന്തോഷകരവും പവിത്രവുമായ ഈ ദിനത്തിൽ, പുതുവർഷം എല്ലാവരുടെയും ജീവിതത്തിൽ ആരോഗ്യം, സന്തോഷം, സമൃദ്ധി എന്നിവ നിറയ്ക്കട്ടെയെന്ന് ഞാൻ പ്രാർത്ഥിക്കുന്നു. ”
ആഭ്യന്തരകാര്യ മന്ത്രാലയം
ആരോഗ്യ പാലന കേന്ദ്രങ്ങളിൽ പ്രത്യേകിച്ചും കൊവിഡ്-19 ചികിത്സാ കേന്ദ്രങ്ങളിൽ തീപിടുത്തം മൂലമുള്ള അപകടങ്ങൾ ഒഴിവാക്കുന്നതിന് പ്രത്യേക കർമപദ്ധതി ആവശ്യമെന്ന് ആഭ്യന്തരമന്ത്രാലയം
ന്യൂഡൽഹി, മെയ് 05, 2021
രാജ്യത്ത് അടുത്തിടെ ഉണ്ടായ തീപിടുത്തങ്ങളുടെ പശ്ചാത്തലത്തിലും, വരാനിരിക്കുന്ന വേനൽക്കാലം കണക്കിലെടുക്കുമ്പോഴും, ഉയർന്ന ചൂട്, അറ്റകുറ്റപ്പണികളുടെ അഭാവം, ചികിത്സ കേന്ദ്രങ്ങളിലെ വയറിങ്ങുകളിൽ ഉണ്ടാകാനിടയുള്ള ഉയർന്ന ലോഡ് എന്നിവ കാരണം ഷോർട്ട് സർക്യൂട്ട്കളോ,അത് മൂലമുള്ള തീപിടുത്തങ്ങളോ ഉണ്ടാകരുതെന്നും ആളുകളുടെ ജീവൻ അടക്കമുള്ളവ നഷ്ടമാകുന്നില്ല എന്നത് ഉറപ്പാക്കണമെന്നും സംസ്ഥാനങ്ങളിലെ ചീഫ് സെക്രട്ടറിമാർക്കും, കേന്ദ്രഭരണ പ്രദേശങ്ങളിലെ അഡ്മിനിസ്ട്രേറ്റർമാർക്കും കേന്ദ്ര ആഭ്യന്തര സെക്രട്ടറി നിർദ്ദേശം നൽകി.
പൊതു-സ്വകാര്യ മേഖലയിലെ ആരോഗ്യ പാലന കേന്ദ്രങ്ങളിൽ, പ്രത്യേകിച്ചും കോവിഡ്-19 ചികിത്സാ കേന്ദ്രങ്ങളിൽ തീപിടുത്തം മൂലമുള്ള അപകടങ്ങൾ ഉണ്ടാകുന്നില്ല എന്നത് ഉറപ്പാക്കാൻ പ്രത്യേക കർമ്മ പദ്ധതിക്ക് രൂപം നൽകണമെന്നും നിർദേശത്തിൽ പറയുന്നു .
അതത് സംസ്ഥാനങ്ങളിലെ ആരോഗ്യ പാലന കേന്ദ്രങ്ങളിലും, ആശുപത്രികളിലും അഗ്നി സുരക്ഷാ ക്രമീകരണങ്ങൾ സജ്ജമാണ് എന്നത് ഉറപ്പാക്കുന്നതിനായി പ്രത്യേക കർമപദ്ധതി തയ്യാറാക്കണമെന്നും, ഇതിനായി ആരോഗ്യ-വൈദ്യുതി-അഗ്നി വകുപ്പുകളിലെ ഉദ്യോഗസ്ഥരുമായി ചേർന്ന് അവലോകന യോഗം നടത്തണമെന്നും സംസ്ഥാനങ്ങളോടും കേന്ദ്രഭരണപ്രദേശങ്ങളോടും അഭ്യർത്ഥിച്ചിട്ടുണ്ട്
അഗ്നി സുരക്ഷാ മാർഗ്ഗനിർദ്ദേശങ്ങൾക്ക് അനുസൃതമായ പ്രവർത്തനയോഗ്യമായ സുരക്ഷാ സജ്ജീകരണങ്ങളുടെ ലഭ്യതയും, കെട്ടിടങ്ങളിലെ വയറിങ്ങുകളുടെ സുരക്ഷയും വിലയിരുത്തുന്നതിനായി ഫീൽഡ് തല ഉദ്യോഗസ്ഥർ ഇത്തരം ആരോഗ്യ കേന്ദ്രങ്ങളിൽ സന്ദർശനം നടത്തുന്നുണ്ട് എന്നത് ഉറപ്പാക്കാൻ വിവിധ തലങ്ങളിലെ ബന്ധപ്പെട്ട ഉദ്യോഗസ്ഥർക്ക് നിർദേശം നൽകണമെന്നും സംസ്ഥാന-കേന്ദ്രഭരണ പ്രദേശ ഭരണകൂടങ്ങളോട് ആവശ്യപ്പെട്ടിട്ടുണ്ട്.
ആശുപത്രികളിലെയും നേഴ്സിങ് ഹോമുകളിലെയും അഗ്നി സുരക്ഷാ സജ്ജീകരണങ്ങൾ സംബന്ധിച്ച് ആഭ്യന്തര മന്ത്രാലയത്തിന് കീഴിലെ ഫയർ സർവീസ്, സിവിൽ ഡിഫൻസ്, ഹോംഗാർഡ് ഡയറക്ടർ ജനറൽ പുറത്തിറക്കിയ മാർഗ്ഗനിർദ്ദേശങ്ങളും ആഭ്യന്തരമന്ത്രാലയം ചൂണ്ടിക്കാട്ടി.
എല്ലാ ആശുപത്രികളിലേക്കും ചികിത്സാ കേന്ദ്രങ്ങളിലേക്കും 24 മണിക്കൂറും തടസ്സമില്ലാത്ത വൈദ്യുതി വിതരണം ഉറപ്പാക്കണമെന്നും നിർദേശത്തിൽ പറയുന്നു.
RRTN/SKY
പ്രധാനമന്ത്രിയുടെ ഓഫീസ്
ബർമിംഗ്ഹാം കോമൺവെൽത്ത് ഗെയിംസിൽ വനിതകളുടെ 53 കിലോ ഗുസ്തിയിൽ സ്വർണം നേടിയ വിനേഷ് ഫോഗട്ടിനെ പ്രധാനമന്ത്രി അഭിനന്ദിച്ചു
ബർമിംഗ്ഹാം കോമൺവെൽത്ത് ഗെയിംസിൽ വനിതാ ഗുസ്തിയിൽ 53 കിലോഗ്രാം വിഭാഗത്തിൽ സ്വർണ്ണ മെഡൽ നേടിയ ഗുസ്തി താരം വിനേഷ് ഫോഗട്ടിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
" വിനേഷ് ഫോഗട്ട് ഇന്ന് നേടിയ സ്വർണ മെഡൽ വളരെ പ്രത്യേകതയുള്ളതാണ്. ഇന്ത്യയിലെ ഏറ്റവും മികച്ച അത്ലറ്റുകളിൽ ഒരാളാണ് അവർ. കോമൺവെൽത്ത് ഗെയിംസിലെ അവരുടെ തുടർച്ചയായ മൂന്നാമത്തെ സ്വർണമാണിത്. കായികരംഗത്തെ മികവും ശ്രദ്ധേയമായ പ്രതിബദ്ധതയും പ്രകടിപ്പിക്കുന്ന അവർക്ക് അഭിനന്ദനങ്ങൾ. "
--ND--
(Today’s Gold medal won by @Phogat_Vinesh is very special. She is one of India’s most distinguished athletes and this is her third consecutive Gold in CWG. She personifies excellence and remarkable commitment to sports. Congratulations to her. #Cheer4India pic.twitter.com/AtxLJ1m8RK
— Narendra Modi  August 6, 2022
പ്രധാനമന്ത്രിയുടെ ഓഫീസ്
ഷൂട്ടിംഗില് സ്വര്ണം നേടിയ 10 മീറ്റര് എയര് പിസ്റ്റള് പുരുഷ ടീമിനെ പ്രധാനമന്ത്രി അഭിനന്ദിച്ചു
ഏഷ്യന് ഗെയിംസില് ഷൂട്ടിംഗില് സ്വര്ണം നേടിയ 10 മീറ്റര് എയര് പിസ്റ്റള് പുരുഷ ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഷൂട്ടര്മാരായ, സരബ്ജ്യോത് സിംഗ്, അര്ജുന് സിംഗ് ചീമ, ശിവ നര്വാള് എന്നിവര് തങ്ങളുടെ കൃത്യതയും വൈദഗ്ധ്യവും കൊണ്ട് രാജ്യത്തെ മുഴുവന് അഭിമാനം കൊള്ളിച്ചുവെന്ന് ശ്രീ മോദി പറഞ്ഞു.
'' നമ്മുടെ ശ്രദ്ധേയമായ10 മീറ്റര് എയര് പിസ്റ്റള് പുരുഷ ടീം ഏഷ്യന്ഗെയിംസിലെ ഷൂട്ടിംഗില് മറ്റൊരു സ്വര്ണം കൂടി നേടി! സരബ്ജ്യോത് സിംഗ്, അര്ജുന് സിംഗ് ചീമ, ശിവ നര്വാള് എന്നിവര് തങ്ങളുടെ കൃത്യതയും വൈദഗ്ധ്യവും കൊണ്ട് രാജ്യത്തെ മുഴുവന് അഭിമാനംകൊള്ളിച്ചു. ഞാന് അവരെ അഭിനന്ദിക്കുകയും അവരുടെ ഭാവി ശ്രമങ്ങള്ക്ക് ആശംസകള് നേരുകയും ചെയ്യുന്നു'' പ്രധാനമന്ത്രി ഒരു എക്സ് പോസ്റ്റില് പറഞ്ഞു.
ആരോഗ്യ, കുടുംബക്ഷേമ മന്ത്രാലയം
ഉക്രെയ്നിൽ കുടുങ്ങിയ ഇന്ത്യക്കാരെ കേന്ദ്ര ഗവൺമെന്റ് ഒഴിപ്പിക്കുന്നു
വിദേശകാര്യ മന്ത്രാലയവും സിവിൽ വ്യോമയാന മന്ത്രാലയവും, ആഭ്യന്തര മന്ത്രാലയവും ആരോഗ്യ, കുടുംബക്ഷേമ മന്ത്രാലയവും സഹകരിച്ച് ഉക്രെയ്നിൽ കുടുങ്ങിയ ഇന്ത്യക്കാരെ ഒഴിപ്പിക്കാൻ സാധ്യമായ എല്ലാ പരിശ്രമവും നടത്തിവരുന്നു.
(കേന്ദ്ര ആരോഗ്യ കുടുംബക്ഷേമ മന്ത്രാലയം നിർബന്ധിത അന്താരാഷ്ട്ര യാത്രാ മാർഗ്ഗനിർദ്ദേശങ്ങൾ പരിഷ്കരിക്കുകയും ഇനിപ്പറയുന്ന ഇളവുകൾ അനുവദിക്കുകയും ചെയ്തു:
ഇന്ത്യയിലേക്കുള്ള 'അന്താരാഷ്ട്ര ആഗമനത്തിന് നിലവിലുള്ള മാർഗ്ഗനിർദ്ദേശങ്ങളിൽ' പറഞ്ഞിരിക്കുന്ന നിർബന്ധിത ആവശ്യകതകൾ പാലിക്കാത്ത ഇന്ത്യൻ പൗരന്മാരെ  മുൻപറഞ്ഞ രേഖകൾ എയർ-സുവിധ പോർട്ടലിൽ അപ്ലോഡ് ചെയ്യുന്നതിൽ നിന്ന് ഒഴിവാക്കിയിട്ടുണ്ട്.
കൂടാതെ, കോവിഡ് -19 പ്രതിരോധ കുത്തിവയ്പ്പ് പൂർത്തിയാക്കിയ വ്യക്തികൾക്ക്  അടുത്ത 14 ദിവസം ആരോഗ്യസ്ഥിതി സ്വയം നിരീക്ഷിക്കണമെന്നുള്ള നിർദ്ദേശത്തോടെ ഇന്ത്യയിലെ വിമാനത്താവളങ്ങൾ വിടാൻ അനുവാദമുണ്ടായിരിക്കും.
ഒരു യാത്രക്കാരന് ആഗമന പൂർവ്വ ആർ ടി പിസിആർ പരിശോധനാഫലം സമർപ്പിക്കാൻ കഴിയുന്നില്ലെങ്കിലോ കോവിഡ് പ്രതിരോധകുത്തിവയ്പ്പ് പൂർത്തിയാക്കിയിട്ടില്ലെങ്കിലോ, 14 ദിവസത്തേക്ക് ആരോഗ്യം സ്വയം നിരീക്ഷിക്കുന്നത് തുടരാനുള്ള നിർദ്ദേശത്തോടെ, എത്തിച്ചേരുന്ന മുറയ്ക്ക് സാമ്പിളുകൾ സമർപ്പിച്ച് പോകാൻ അനുവദിച്ചിരിക്കുന്നു. ഇന്ത്യയിലെത്തിയ ശേഷം പോസിറ്റീവ് ആണെന്ന് കണ്ടാൽ, വ്യവസ്ഥാപിതമായ പ്രോട്ടോക്കോൾ അനുസരിച്ച് ആരോഗ്യ മാനദണ്ഡങ്ങൾ പ്രകാരം കൈകാര്യം ചെയ്യുന്നതാണ്.
2022 ഫെബ്രുവരി 28  വരെ, ഉക്രെയ്നിൽ നിന്ന് ഇന്ത്യക്കാരായ 1156 യാത്രക്കാരെയും വഹിച്ചുകൊണ്ട് ആകെ 5 വിമാനങ്ങൾ  ഇന്ത്യയിലെത്തി, യാത്രക്കാരിൽ ആരെയും ഇതുവരെ ഐസൊലേഷനിൽ പ്രവേശിപ്പിച്ചിട്ടില്ല.
റെയില്വേ മന്ത്രാലയം
ഓക്സിജൻ എക്സ്പ്രസ്സുകൾ 21,392 MTൽ കൂടുതൽ ലിക്വിഡ് മെഡിക്കൽ ഓക്സിജൻ രാജ്യത്തിൻറെ വിവിധ ഭാഗങ്ങളിൽ വിതരണം ചെയ്തു
ന്യൂഡൽഹി, മെയ് 30, 2021
വിവിധ സംസ്ഥാനങ്ങളിലേക്ക് ലിക്വിഡ് മെഡിക്കൽ ഓക്സിജൻ  എത്തിച്ച് ആശ്വാസം പകരുന്നതിനുള്ള യാത്ര ഇന്ത്യൻ റെയിൽവേ തുടരുകയാണ്. കേരളം  ഉൾപ്പെടെ 15 സംസ്ഥാനങ്ങളിലേക്ക് ഇതുവരെ 1274 ടാങ്കറുകളിലായി ഇന്ത്യൻ റെയിൽവേ 21,392 MT എൽഎംഒ വിതരണം ചെയ്തു. 313 ഓക്സിജൻ എക്സ്പ്രസ്സുകളാണ് ഇതുവരെ യാത്ര പൂർത്തിയാക്കിയത്.
ഓക്സിജൻ വിതരണ സ്ഥലങ്ങളിലേക്കു വേഗത്തിൽ എത്താനായി റെയിൽവേ വിവിധ റൂട്ടുകൾ തയ്യാറാക്കുകയും സംസ്ഥാനങ്ങളുടെ ആവശ്യകതയ്ക്കനുസരിച്ച് സ്വയം സന്നദ്ധരായിരിക്കുകയും ചെയുന്നു. ലിക്വിഡ് മെഡിക്കൽ ഓക്സിജൻ കൊണ്ടുവരുന്നതിനായി സംസ്ഥാനങ്ങളാണ് ഇന്ത്യൻ റെയിൽവേയ്ക്ക് ടാങ്കറുകൾ നൽകുന്നത്.
ഓക്സിജൻ ദുരിതാശ്വാസം സാധ്യമായ വേഗതയിൽ എത്തുന്നുവെന്ന് ഉറപ്പാക്കുന്നതിനു വേണ്ടി ഈ നിർണായക ചരക്ക് തീവണ്ടികളുടെ ശരാശരി വേഗത, പ്രത്യേകിച്ചും ദീർഘ ദൂര വണ്ടികളിൽ, 55 ന് മുകളിലാണ്. ഓക്സിജൻ ഏറ്റവും വേഗത്തിൽ നിശ്ചയിക്കപ്പെട്ട സമയപരിധിക്കുള്ളിൽ എത്തുന്നുവെന്ന് ഉറപ്പാക്കുന്നതിനായി ഈ തീവണ്ടികൾ ഉയർന്ന മുൻഗണനയുള്ള ഗ്രീൻ കോറിഡോറിലൂടെ ഓടിക്കുകയും, വിവിധ മേഖലകളിലെ ഓപ്പറേഷൻ ടീമുകൾ ഏറ്റവും വെല്ലുവിളി നിറഞ്ഞ സാഹചര്യങ്ങളിലും മുഴുവൻ സമയവും പ്രവർത്തിക്കുകയും ചെയുന്നു.
വ്യത്യസ്ത വിഭാഗങ്ങളിലെ ജീവനക്കാരുടെ മാറ്റങ്ങൾക്കായി അനുവദിക്കപ്പെട്ട സാങ്കേതിക സ്റ്റോപ്പേജുകൾ 1 മിനിറ്റായി കുറച്ചിട്ടുണ്ട്. ട്രാക്കുകളിലെ മാർഗ തടസ്സങ്ങൾ നീക്കി തുറന്നിടുകയും ഓക്സിജൻ വഹിച്ചുകൊണ്ടുള്ള ട്രെയിനുകളുടെ യാത്ര ഭംഗമില്ലാതെ തുടരുന്നു എന്ന് ഉറപ്പു വരുത്താൻ ഉയർന്ന ജാഗ്രത പാലിക്കുകയും ചെയ്യുന്നു.
(Visitor Counter : 149
ആരോഗ്യ, കുടുംബക്ഷേമ മന്ത്രാലയം
ഒരു ദിവസത്തെ റെക്കോര്ഡ് പരിശോധന നേട്ടത്തില് ഇന്ത്യ; നടത്തിയത് 8.5 ലക്ഷം ടെസ്റ്റുകള്
രോഗമുക്തി നിരക്ക് തുടര്ച്ചയായി ഉയര്ന്ന് 71.17% ആയി
മരണനിരക്ക് 1.95% ആയി കുറഞ്ഞു
പ്രതിദിനം 10 ലക്ഷം ടെസ്റ്റുകള് എന്ന ലക്ഷ്യത്തിലേക്കുള്ള യാത്രയ്ക്കിടെ, ഒരുദിവസത്തെ ഏറ്റവും കൂടുതല് പരിശോധനകള് എന്ന നേട്ടത്തില് ഇന്ത്യയെത്തി. കഴിഞ്ഞ 24 മണിക്കൂറിനുള്ളില് 8,48,728 പരിശോധനകളെന്ന റെക്കോര്ഡ് നേട്ടത്തിലാണ് രാജ്യമെത്തിയത്. ഇതോടെ രാജ്യത്ത് നടത്തിയ ആകെ കോവിഡ് ടെസ്റ്റുകളുടെ എണ്ണം 2,76,94,416 ആയി.
ലോകാരോഗ്യസംഘടനയുടെ ''കോവിഡ് -19 ന്റെ പശ്ചാത്തലത്തില് പൊതുജനാരോഗ്യവും സാമൂഹിക നടപടികളും ക്രമീകരിക്കുന്നതിനുള്ള പൊതുജനാരോഗ്യ മാനദണ്ഡ''ത്തില് ചൂണ്ടിക്കാട്ടുന്നത് സമഗ്രമായ നിരീക്ഷണത്തിന്റെ ആവശ്യകതയാണ്. ദശലക്ഷത്തില് പ്രതിദിനം 140 പരിശോധനകളാണ് ഒരു രാജ്യം നടത്തേണ്ടത് എന്നാണ് ലോകാരോഗ്യസംഘടന വ്യക്തമാക്കുന്നത്.
ദേശീയ ശരാശരി ദശലക്ഷത്തില് പ്രതിദിനം 603 ടെസ്റ്റുകളാണ്. 34 സംസ്ഥാനങ്ങള്/കേന്ദ്രഭരണപ്രദേശങ്ങള് ഈ കണക്കിനും മേലെയാണ്. പരിശോധനകള് വര്ധിപ്പിക്കാനും കേന്ദ്രം നിര്ദേശം നല്കിയിട്ടുണ്ട്.
''ടെസ്റ്റ്, ട്രാക്ക്, ട്രീറ്റ്'' നയം വിജയകരമായി നടപ്പിലാക്കുന്നതിന്റെ ഭാഗമായി രാജ്യത്തുടനീളം പരിശോധനാ ലാബുകളുടെ ശൃംഖല വര്ധിപ്പിച്ചിട്ടുണ്ട്. രാജ്യത്താകെ 1451 ലാബുകളാണുള്ളത്. സര്ക്കാര് മേഖലയില് 958 ഉം സ്വകാര്യമേഖലയില് 143 ഉം ലാബുകളാണുള്ളത്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 749 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 586 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 116 
ഊര്ജ്ജിത പരിശോധന, സമഗ്ര നിരീക്ഷണം, ഫലപ്രദ ചികിത്സ എന്നിവയിലൂടെ രോഗമുക്തിനിരക്കും വര്ധിക്കുകയാണ്. നിലവില് 71.17% ആണ് രാജ്യത്തെ കോവിഡ്-19 രോഗമുക്തി നിരക്ക്. ആകെ കോവിഡ് 19 മുക്തരുടെ എണ്ണം 17.5 ലക്ഷത്തിലധികമായി  ഉയര്ന്നു.
രോഗമുക്തരുടെ എണ്ണം ചികിത്സയിലുള്ളവരേക്കാള്  11 ലക്ഷത്തോളമാണ് .
കൃത്യമായ ചികിത്സാമാനദണ്ഡങ്ങളിലൂടെ രാജ്യത്തെ കോവിഡ്-19 മരണനിരക്കും കുറയ്ക്കാന് സാധിച്ചിട്ടുണ്ട്. മരണനിരക്ക് ഇന്ന് 1.95% ആണ്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
(
സാമൂഹ്യനീതി, ശാക്തീകരണ മന്ത്രാലയം
സാമ്പത്തിക പിന്നാക്ക വിഭാഗ സംവരണം
(ന്യൂഡൽഹി, ആഗസ്റ്റ് 03, 2021
സാമ്പത്തിക പിന്നാക്ക വിഭാഗത്തിന് പത്ത് ശതമാനം സംവരണം നൽകിയത് മേജർ ജനറൽ  എസ് ആർ സിൻഹോ അധ്യക്ഷനായ സാമ്പത്തിക പിന്നാക്ക വിഭാഗത്തിനുള്ള ഗവണ്മെന്റ് നിയമിച്ച കമ്മീഷൻന്റെ 2010 ജൂലൈ 22 ലെ റിപ്പോർട്ട് അടിസ്ഥാനമാക്കിയാണ്.
വിശദമായ ആലോചനകൾക്ക് ശേഷമാണ് സാമ്പത്തിക പിന്നാക്ക വിഭാഗത്തിൽ ഉൾപ്പെടുത്തുന്നതിന് പ്രതിവർഷ വരുമാന പരിധി എട്ട് ലക്ഷം രൂപയായി ഗവണ്മെന്റ് നിശ്ചയിച്ചത്.
സാമൂഹിക നീതി-ശാക്തീകരണ സഹമന്ത്രി സുശ്രീ പ്രതിമ ഭൗമിക് ലോക് സഭയിൽ രേഖ മൂലം നൽകിയ മറുപടിയിൽ അറിയിച്ചതാണ് ഈ കാര്യം.
RRTN
ടെക്സ്റ്റൈല്സ് മന്ത്രാലയം
2021- ടെക്സ്റ്റൈൽ മന്ത്രാലയത്തിന്റെ നിർണായക പരിഷ്കാരങ്ങളുടെ ഒരു വർഷം
(40 ശതകോടി യുഎസ് ഡോളറിന്റ കയറ്റുമതി ഉൾപ്പെടെ 140 ശതകോടി ഡോളർ മൂല്യമുള്ളതാണ് രാജ്യത്തെ ആഭ്യന്തര തുണിത്തരങ്ങളുടെയും വസ്ത്രങ്ങളുടെയും ഉത്പാദനം. 2019 ലെ ഇന്ത്യയുടെ മൊത്തത്തിലുള്ള ജിഡിപിയിൽ ടെക്സ്റ്റൈൽ, വസ്ത്ര വ്യവസായം 2% സംഭാവന ചെയ്തു.
ഏകദേശം 105 ദശലക്ഷത്തോളം ആളുകൾക്ക് നേരിട്ടും അല്ലാതെയും തൊഴിൽ ലഭ്യമാക്കുന്ന ഈ വ്യവസായത്തിന് , തൊഴിലവസരങ്ങൾ സൃഷ്ടിക്കുന്നതിൽ രാജ്യത്തു രണ്ടാം സ്ഥാനമാണുള്ളത്. വസ്ത്രനിർമ്മാണ രംഗത്ത് 70 ശതമാനവും കൈത്തറി മേഖലയിൽ 73 ശതമാനവും സ്ത്രീകളാണ് ജോലി നോക്കുന്നത്.
കേവലം മൂന്ന് മാസത്തിനുള്ളിൽ 7000 കോടി രൂപയുടെ പിപിഇ വ്യവസായം സ്ഥാപിക്കുകയും പിപിഇ കിറ്റുകളുടെ ഏറ്റവും വലിയ രണ്ടാമത്തെ ഉൽപാദകരായി മാറുകയും ചെയ്തതാണ് മന്ത്രാലയത്തിന്റെ എടുത്ത് പറയാവുന്ന ഒരു നേട്ടം.
മന്ത്രാലയത്തിന്റെ ഈ വർഷത്തെ സമീപകാല പ്രധാന സംരംഭങ്ങൾ ഇനിപ്പറയുന്നവയാണ്:
പി എം മിത്ര പാർക്കുകൾ:
5 വർഷം കൊണ്ട് 4445 കോടി രൂപ ചെലവിൽ 7 പിഎം മിത്ര പാർക്കുകൾ സ്ഥാപിക്കുന്നതിന് ഗവൺമെന്റ് അംഗീകാരം നൽകിയിട്ടുണ്ട്. ഒരു പാർക്കിൽ ഏകദേശം 1 ലക്ഷം പേർക്ക് നേരിട്ടും 2 ലക്ഷം പരോക്ഷ തൊഴിലവസരങ്ങളും സൃഷ്ടിക്കാൻ ഉദ്ദേശിക്കുന്നു.
തുണിത്തരങ്ങൾക്കായുള്ള പി എൽ ഐ സ്കീം:
വിജ്ഞാപനം ചെയ്ത ഉൽപ്പന്നങ്ങൾ നിർമ്മിക്കുന്നതിന് അഞ്ച് വർഷം കൊണ്ട് 10,683 കോടി രൂപ കിഴിവ് നൽകും. ഇത് ഉയർന്ന മൂല്യമുള്ള എംഎംഎഫ് വിഭാഗത്തിന് വലിയ മുന്നേറ്റം നൽകും.
RoSCTL പദ്ധതിയും നികുതി ഘടനയും:
ഇന്ത്യൻ വസ്ത്രങ്ങളുടെ കയറ്റുമതി മത്സരക്ഷമത വർധിപ്പിക്കുന്നതിനായി RoSCTL പദ്ധതി 2024 മാർച്ച് വരെ തുടരാൻ ഗവൺമെന്റ് അംഗീകരിച്ചിട്ടുണ്ട്.
പരിഷ്കരിച്ച സാങ്കേതിക വിദ്യ നവീകരണ ഫണ്ട് പദ്ധതി :
സൂക്ഷ്മ ചെറുകിട ഇടത്തരം സംരംഭങ്ങൾക്ക് പിന്തുണ നൽകുന്നതിന് 5151 കോടി രൂപ ചെലവിൽ സാങ്കേതിക വിദ്യ നവീകരണ ഫണ്ട് പദ്ധതി നടപ്പിലാക്കിവരുന്നു.
സാങ്കേതിക രംഗത്തെ മുന്നേറ്റം
ഈ മേഖലയിലെ ഗവേഷണ-വികസന പ്രവർത്തനങ്ങൾ പ്രോത്സാഹിപ്പിക്കുന്നതിനായി ഗവൺമെന്റ് ഒരു ദേശീയ സാങ്കേതിക ടെക്സ്റ്റൈൽസ് മിഷൻ ആരംഭിച്ചു.
സമർഥ് :
3.45 ലക്ഷം ഗുണഭോക്താക്കളെ ലക്ഷ്യമിട്ട് 71 ടെക്സ്റ്റൈൽ നിർമ്മാതാക്കൾ, 10 വ്യവസായ അസോസിയേഷനുകൾ, 13 സംസ്ഥാന ഗവൺമെന്റ് ഏജൻസികൾ, 4 മേഖലാ സ്ഥാപനങ്ങൾ എന്നിവയെ ഇതുവരെ സമർഥ് പദ്ധതിയിൽ ഉൾപ്പെടുത്തിയിട്ടുണ്ട്.
പ്രകൃതിദത്ത നാരുകൾ:
തുണിത്തരങ്ങളുടെ പ്രകൃതിദത്ത നാരുകളുടെ ലഭ്യത ഇന്ത്യയ്ക്ക് മേൽക്കൈ നേടിത്തരുന്നു.
തുണിത്തരങ്ങളുടെ പരമ്പരാഗത ഉപജീവന മേഖല
കൈത്തറി ഉൽപന്നങ്ങളുടെ വിപണനം പ്രോത്സാഹിപ്പിക്കുന്നതിനായി, ഹാൻഡ്ലൂം എക്സ്പോർട്ട് പ്രൊമോഷൻ കൗൺസിൽ  രാജ്യാന്തര മേളകളും ആഭ്യന്തര വിപണന പരിപാടികളും സംഘടിപ്പിക്കുന്നുണ്ട്. വസ്ത്ര മേഖലയെ, വിനോദസഞ്ചാര മേഖലയുമായി ബന്ധിപ്പിക്കുന്ന 13 കരകൗശല ഗ്രാമങ്ങൾ കണ്ടെത്തി.
നെയ്ത്തുകാർ/കൈത്തൊഴിലാളികൾ എന്നിവർക്ക് നേരിട്ട് വിപണി ലഭ്യമാക്കുന്നതിൽ ശ്രദ്ധ കേന്ദ്രീകരിക്കുന്നു:
കരകൗശല തൊഴിലാളികൾക്കും നെയ്ത്തുകാർക്കും നേരിട്ടുള്ള വിപണന വേദി നൽകുന്നതിന്, ടെക്സ്റ്റൈൽ മന്ത്രാലയം ഒരു ഇ-കൊമേഴ്സ് പ്ലാറ്റ്ഫോം വികസിപ്പിക്കുന്നു . ആദ്യഘട്ടത്തിൽ, 205 കരകൗശല/കൈത്തറി ക്ലസ്റ്ററുകളിൽ നിന്നുള്ള കരകൗശല വിദഗ്ധരെ/നെയ്ത്തുകാരെ അവരുടെ ഉൽപ്പന്നങ്ങൾ പോർട്ടലിൽ അപ്ലോഡ് ചെയ്യുന്നതിനായി തിരഞ്ഞെടുത്തു.കൂടാതെ, അവരെ ജെം  പോർട്ടലിൽ രജിസ്റ്റർ ചെയ്തു . ജെം പോർട്ടലിൽ ഇതുവരെ 1.50 ലക്ഷം നെയ്ത്തുകാരെ ഉൾപ്പെടുത്തിയിട്ടുണ്ട്.
ഇന്ത്യൻ കളിപ്പാട്ടങ്ങളുടെ പ്രോത്സാഹനം
14 കേന്ദ്ര മന്ത്രാലയങ്ങൾ/വകുപ്പുകൾ എന്നിവയുമായി സഹകരിച്ച് ഇന്ത്യൻ കളിപ്പാട്ട നിർമാണ മേഖലയ്ക്ക് വേണ്ടി ഒരു ദേശീയ കർമ്മ പദ്ധതി തയ്യാറാക്കിയിട്ടുണ്ട്.
പ്രധാനമന്ത്രിയുടെ ഓഫീസ്
പ്രധാനമന്ത്രി മധ്യപ്രദേശിലെ ജനങ്ങൾക്ക് അതിന്റെ സ്ഥാപക ദിനത്തിൽ ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി മധ്യപ്രദേശിലെ ജനങ്ങൾക്ക് സ്ഥാപക ദിനത്തിൽ ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"സംസ്ഥാന സ്ഥാപക ദിനത്തിൽ മധ്യപ്രദേശിലെ ജനങ്ങൾക്ക് ഹൃദയം നിറഞ്ഞ ആശംസകൾ. പ്രകൃതി വിഭവങ്ങളാലും കലാ-സംസ്കാരങ്ങളാലും സമ്പന്നമായ ഈ സംസ്ഥാനം തുടർച്ചയായ പുരോഗതിയുടെ പാതയിൽ തുടരണമെന്ന് ഞാൻ ആഗ്രഹിക്കുന്നു."
(
പ്രധാനമന്ത്രിയുടെ ഓഫീസ്
നമ്മുടെ മത്സ്യത്തൊഴിലാളികളുടെ ജീവിതത്തിൽ നല്ല മാറ്റം കൊണ്ടുവരാൻ ഗവൺമെന്റ് വളരെയധികം പ്രവർത്തിക്കുന്നു: പ്രധാനമന്ത്രി
നമ്മുടെ മത്സ്യത്തൊഴിലാളികളുടെ ജീവിതത്തിൽ ക്രിയാത്മകമായ മാറ്റം കൊണ്ടുവരാൻ നമ്മുടെ ഗവൺമെന്റ് ധാരാളം പ്രവർത്തനങ്ങൾ ചെയ്തുവരികയാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
കേന്ദ്ര കാബിനറ്റ് ഫിഷറീസ്, മൃഗസംരക്ഷണം, ക്ഷീരവികസന മന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"നല്ല പ്രവണതയാണ്. നമ്മുടെ മത്സ്യത്തൊഴിലാളികളുടെ ജീവിതത്തിൽ നല്ല മാറ്റം കൊണ്ടുവരാൻ ഗവൺമെന്റ് ധാരാളം നടപടികൾ കൈക്കൊള്ളുന്നു . വായ്പകൾ എളുപ്പത്തിൽ ലഭ്യമാക്കുക, അത്യാധുനിക സാങ്കേതികവിദ്യ ലഭ്യമാക്കുക, അടിസ്ഥാന സൗകര്യങ്ങൾ നവീകരിക്കുക തുടങ്ങിയവ ഇതിലുൾപ്പെടുന്നു.."
Good trend. Our Government is doing a lot of work to bring a positive change in the lives of our fishermen including ensuring easier access to credit, making latest technology available, upgrading infrastructure and more. https://t.co/vPgb1667QL
— Narendra Modi  April 6, 2023
പ്രധാനമന്ത്രിയുടെ ഓഫീസ്
G7 ഉച്ചകോടിയുടെ ഒമ്പതാം പ്രവർത്തകയോഗത്തിന്റെ തുടക്കത്തിൽ പ്രധാനമന്ത്രി നടത്തിയ പ്രസ്താവനയുടെ പൂർണരൂപം
പ്രവർത്തകയോഗം 9: സമാധാനപരവും സുസ്ഥിരവും സമൃദ്ധവുമായ ലോകത്തിലേക്ക്
ബഹുമാന്യരേ,
നാം ഇന്ന് യുക്രൈൻ പ്രസിഡന്റ് സെലെൻസ്കിയുടെ വാക്കുകൾ കേൾക്കുകയുണ്ടായി. ഞാൻ അദ്ദേഹവുമായി ഇന്നലെ കൂടിക്കാഴ്ച നടത്തുകയും ചെയ്തിരുന്നു. നിലവിലെ സാഹചര്യം രാഷ്ട്രീയത്തിന്റെയോ സമ്പദ്വ്യവസ്ഥയുടെയോ പ്രശ്നമാണെന്നു ഞാൻ കരുതുന്നില്ല. ഇത് മനുഷ്യത്വത്തിന്റെയും മാനുഷിക മൂല്യങ്ങളുടെയും വിഷയമാണെന്നാണ് ഞാൻ വിശ്വസിക്കുന്നത്. ചർച്ചയും നയതന്ത്രവുമാണ് ഒരേയൊരു മാർഗമെന്ന് ഞങ്ങൾ തുടക്കം മുതൽ നിലപാട് കൈക്കൊണ്ടിരുന്നു. ഈ സാഹചര്യം പരിഹരിക്കുന്നതിനായുള്ള എല്ലാ സാധ്യമായ നടപടികളും, ഇന്ത്യയ്ക്ക് സാധ്യമായ ഏത് മാർഗത്തിലൂടെയും സംഭാവന ചെയ്യാൻ ഞങ്ങൾ ഒരുക്കമാണ്.
ബഹുമാന്യരേ,
ആഗോള സമാധാനം, സുസ്ഥിരത, സമൃദ്ധി എന്നിവയാണ് നമ്മുടെ പൊതുലക്ഷ്യം. പരസ്പരബന്ധിതമായ ഇന്നത്തെ ലോകത്ത്, ഏതെങ്കിലും ഒരു മേഖലയിലെ പ്രതിസന്ധികൾ എല്ലാ രാജ്യങ്ങളെയും ബാധിക്കുന്നു. കൂടാതെ, പരിമിതമായ പുനഃസ്ഥാപനശേഷിയുള്ള വികസ്വരരാജ്യങ്ങൾ ഏറ്റവും മോശമായ രീതിയിൽ ബാധിക്കപ്പെട്ടിരിക്കുന്നു. നിലവിലെ ആഗോള സാഹചര്യത്തിൽ, ഈ രാജ്യങ്ങൾ ഭക്ഷ്യ, ഇന്ധന, രാസവള പ്രതിസന്ധിയുടെ കാര്യത്തിൽ പരമാവധി ആഴത്തിലുള്ള ആഘാതമാണ് നേരിടുന്നത്.
ബഹുമാന്യരേ,
സമാധാനത്തിന്റെയും സുസ്ഥിരതയുടെയും വിഷയങ്ങൾ വ്യത്യസ്ത വേദികളിൽ ചർച്ച ചെയ്യേണ്ടതിന്റെ ആവശ്യകതയെ നാം അഭിമുഖീകരിക്കുന്നത് എന്തുകൊണ്ടാണ് എന്ന ചോദ്യം ഇത് ഉയർത്തുന്നുണ്ട്. സമാധാനം സ്ഥാപിക്കുക എന്ന ലക്ഷ്യത്തോടെ സ്ഥാപിതമായ ഐക്യരാഷ്ട്രസഭ  എന്തുകൊണ്ട് ഇന്നത്തെ സംഘർഷങ്ങളെ തടയുന്നതിൽ പരാജയപ്പെടുന്നു? ഭീകരവാദത്തിന്റെ വ്യാഖ്യാനം തന്നെ എന്തുകൊണ്ട് ഐക്യരാഷ്ട്രസഭയിൽ ഇതുവരെ സ്വീകരിക്കപ്പെട്ടില്ല? ആത്മപരിശോധന നടത്തിയാൽ ഒരു കാര്യം വ്യക്തമാകും. കഴിഞ്ഞ നൂറ്റാണ്ടിൽ സ്ഥാപിക്കപ്പെട്ട സ്ഥാപനങ്ങൾ ഇരുപത്തൊന്നാം നൂറ്റാണ്ടിന്റെ വ്യവസ്ഥകൾക്ക് അനുയോജ്യമായി പ്രവർത്തിക്കുന്നവയല്ല. വർത്തമാനകാലത്തെ യാഥാർഥ്യങ്ങളെ അവ പ്രതിഫലിപ്പിക്കുന്നില്ല. അതുകൊണ്ടാണ് ഐക്യരാഷ്ട്രസഭ പോലെയുള്ള വലിയ സ്ഥാപനങ്ങളിൽ പൂർണാർഥത്തിലുള്ള പരിഷ്കാരങ്ങൾ ആവശ്യമായിരിക്കുന്നത്. അത് ഗ്ലോബൽ സൗത്തിന്റെ ശബ്ദം കൂടി ആകേണ്ടതായുണ്ട്. അല്ലാത്തപക്ഷം നാം സംഘർഷം അവസാനിപ്പിക്കുന്നതിനെ കുറിച്ച് ചർച്ചചെയ്തുകൊണ്ടേയിരിക്കും. ഐക്യരാഷ്ട്രസഭയും സുരക്ഷാ സമിതിയും ഒരു സംസാരവേദി മാത്രമായി മാറും.
ബഹുമാന്യരെ,
യുഎൻ ചാർട്ടർ, അന്താരാഷ്ട്ര നിയമം, എല്ലാ രാജ്യങ്ങളുടെയും പരമാധികാരം, പ്രാദേശിക സമഗ്രത എന്നിവയെ എല്ലാ രാജ്യങ്ങളും ബഹുമാനിക്കേണ്ടത് ആവശ്യമാണ്. തൽസ്ഥിതിയിൽ നിന്ന് മാറ്റം വരുത്താനുള്ള എല്ലാ ഏകപക്ഷീയ ശ്രമങ്ങൾക്കെതിരെയും നാം ശബ്ദമുയർത്തേണ്ടതുണ്ട്. സംഭാഷണത്തിലൂടെയും സമാധാനത്തിലൂടെയും എല്ലാ തർക്കങ്ങളെയും, സംഘർഷങ്ങളെയും പരിഹരിക്കണമെന്നതാണ് ഇന്ത്യയുടെ എക്കാലത്തെയും നിലപാട്. നിയമപരമായ ഒരു പരിഹാരം ഉണ്ടെങ്കിൽ അത് സ്വീകരിക്കേണ്ടതുമാണ്. ഈയൊരു മനോഭാവത്താലാണ് ബംഗ്ലാദേശമായുള്ള കര-സമുദ്ര അതിർത്തി തർക്കം ഇന്ത്യ പരിഹരിച്ചത്.
ബഹുമാന്യരേ,
ഇന്ത്യയിലും, ഇവിടെ ജപ്പാനിലും, ബുദ്ധ ഭഗവാനെ ആയിരക്കണക്കിന് വർഷങ്ങളായി ആരാധിച്ചു പോരുന്നു. ആധുനിക കാലത്തെ എല്ലാ പ്രശ്നങ്ങൾക്കുമുള്ള പരിഹാരം, ബുദ്ധ സന്ദേശങ്ങളിൽ ലഭ്യമാണ്. ലോകം ഇന്ന് അഭിമുഖീകരിക്കുന്ന യുദ്ധങ്ങൾക്കും അശാന്തിക്കും അസ്ഥിരതയ്ക്കും നൂറ്റാണ്ടുകൾക്കുമുമ്പ് ബുദ്ധഭഗവാൻ പരിഹാരം നൽകിയിരുന്നു.
ഭഗവാൻ ബുദ്ധൻ പറഞ്ഞതിങ്ങനെ:
नहि वेरेन् वेरानी,
सम्मन तीध उदासन्,
अवेरेन च सम्मन्ति,
एस धम्मो सन्नतन।
അതായത്, ശത്രുത ശത്രുതയെ ശാന്തമാക്കുന്നില്ല. അടുപ്പം കൊണ്ട് ശത്രുത ശമിപ്പിക്കപ്പെടുന്നു.
ഈ മനോഭാവത്തിലാണ് നാം എല്ലാവരുമായും ഒരുമിച്ച് മുന്നേറേണ്ടത്.
നന്ദി.
ND
(
പ്രധാനമന്ത്രിയുടെ ഓഫീസ്
പ്രധാനമന്ത്രി സ്റ്റാര്ട്ട് അപ്പുകളുമായി സംവദിക്കും ; സ്റ്റാര്ട്ട് അപ്പ് ഇന്ത്യാ അന്താരാഷ്ട്ര ഉച്ചകോടി 'പ്രാരംഭി'നെ ജനുവരി 16ന് അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി ജനുവരി 16 വൈകിട്ട് അഞ്ച് മണിക്ക് സ്റ്റാര്ട്ട് അപ്പുകളുമായി വീഡിയോ കോണ്ഫറന്സിംഗിലൂടെ സംവദിക്കും. സ്റ്റാര്ട്ട് അപ്പ് ഇന്ത്യ അന്താരാഷ്ട്ര ഉച്ചകോടി 'പ്രാരംഭി'നെ അദ്ദേഹം അഭിസംബോധന ചെയ്യും.
വാണിജ്യ വ്യാവസായ മന്ത്രാലയത്തിന് കീഴിലുള്ള വ്യവസായ പ്രോത്സാഹന അന്താരാഷ്ട്ര വ്യാപാര വകുപ്പാണ് 2021 ജനുവരി 15-16 തീയതികളില് ഉച്ചകോടി സംഘടിപ്പിക്കുന്നത്. ബിംസ്റ്റെക്ക് സ്റ്റാര്ട്ട് അപ്പ് കോണ്ക്ലേവ് സംഘടിപ്പിക്കാന് ഇന്ത്യ പ്രതിജ്ഞാബദ്ധമായിരുന്ന 2018 ഓഗസ്റ്റില് കാഠ്മണ്ഡുവില് നടന്ന നാലാമത് ബിംസ്റ്റെക്ക് ഉച്ചകോടിയില് പ്രധാനമന്ത്രി നടത്തിയ പ്രഖ്യാപനത്തിന്റെ തുടര്ച്ചയായാണ് ദ്വിദിന ഉച്ചകോടി സംഘടിപ്പിക്കുന്നത്.
2016 ജനുവരി 16ന് പ്രധാനമന്ത്രി സമാരംഭം കുറിച്ച സ്റ്റാര്ട്ട് അപ്പ് ഇന്ത്യയുടെ അഞ്ചാമത് വാര്ഷികവും ഈ ഉച്ചകോടി അടയാളപ്പെടുത്തുന്നുണ്ട്. സ്റ്റാര്ട്ട് അപ്പ് ഇന്ത്യാ ഉദ്യമത്തിന്റെ സമാരംഭത്തിന് ശേഷം കേന്ദ്ര ഗവണ്മെന്റ് സംഘടിപ്പിക്കുന്ന ഏറ്റവും വലിയ സ്റ്റാര്ട്ട് അപ്പ് സംഗമമാണ് 25 രാജ്യങ്ങളും 200 ലധികം ആഗോള പ്രാസംഗികരും പങ്കെടുക്കുന്ന ഈ ഉച്ചകോടി. ആഗോള തലത്തിലെ രാജ്യങ്ങളുമായി യോജിച്ചുകൊണ്ട് ബഹുതല സഹകരണത്തിനും സംയുക്തമായി സ്റ്റാര്ട്ട് അപ്പ് പരിസ്ഥിതിയെ ശക്തിപ്പെടുത്തുന്നതിനും വികസിപ്പിക്കുന്നതിലും കേന്ദ്രീകരിക്കുന്ന 24 സമ്മേളനങ്ങള്ക്ക് ഉച്ചകോടി സാക്ഷ്യം വഹിക്കും.
പ്രധാനമന്ത്രിയുടെ ഓഫീസ്
കാമാഖ്യ മാതാവിന്റെ ഇടനാഴി ഒരു സുപ്രധാന സംരംഭമായിരിക്കും: പ്രധാനമന്ത്രി
കാശി വിശ്വനാഥ് ധാം, ശ്രീ മഹാകാൽ മഹാലോക് ഇടനാഴി എന്നിവ പോലെ കാമാഖ്യ മാതാവിന്റെ ഇടനാഴിയും ഒരു സുപ്രധാന സംരംഭമാകുമെന്ന് പ്രധാനമന്ത്രി ശ്രീ നരേന്ദ്ര മോദി പ്രത്യാശ പ്രകടിപ്പിച്ചു.
നവീകരിച്ച കാമാഖ്യ മാതാവിന്റെ ഇടനാഴി സമീപഭാവിയിൽ എങ്ങനെയായിരിക്കുമെന്നതിന്റെ ഒരു ദൃശ്യം അസം മുഖ്യമന്ത്രി ശ്രീ ഹിമന്ത ബിശ്വ ശർമ്മ ഒരു ട്വീറ്റിൽ പങ്കിട്ടു.
അസം മുഖ്യമന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“കാമാഖ്യ മാതാവിന്റെ ഇടനാഴി ഒരു നാഴികക്കല്ലായ സംരംഭമായിരിക്കുമെന്ന് എനിക്ക് ഉറപ്പുണ്ട്.
കാശി വിശ്വനാഥ് ധാമും ശ്രീ മഹാകാൽ മഹാലോകും ആത്മീയ അനുഭവത്തെ സംബന്ധിച്ചിടത്തോളം പരിവർത്തനം വരുത്തി. വിനോദസഞ്ചാരം മെച്ചപ്പെടുത്തുകയും പ്രാദേശിക സമ്പദ്വ്യവസ്ഥയ്ക്ക് ഉത്തേജനം ലഭിക്കുകയും ചെയ്യുന്നു എന്നതും ഒരുപോലെ പ്രധാനമാണ്.
-ND-
(